25 iunie 2025

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **la imobilul amplasat pe strada Sergent Ilie Petre, din localitatea Chiajna, județul Ilfov:**

Ca urmare a unui defect înregistrat la instalația comună de utilizare a gazelor naturale ce alimentează blocul nr. 2 amplasat pe strada Sergent Ilie Petre, din localitatea Chiajna, județul Ilfov, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 25 iunie 2024,** **începând cu ora 10:40**.

Această oprire neplanificată afectează un număr de **294 de clienți casnici și non-casnici** situați în imobilul respectiv din strada Sergent Ilie Petre, localitatea Chiajna, județul Ilfov.

Menționăm că **instalația de utilizare a gazelor naturale, conform legislației în vigoare, nu se află în responsabilitatea Distrigaz Sud Rețele, întreținerea, mentenanța și exploatarea ei sunt în responsabilitatea clienților**. Acestora le revine obligația de a asigura remedierea defecțiunilor instalației de utilizare **cu un operator economic autorizat de Agenția Națională de Reglementare în domeniul Energiei (A.N.R.E)**, lista operatorilor autorizați fiind disponibilă pe site-ul [www.anre.ro](http://www.anre.ro).

Distrigaz Sud Rețele poate relua alimentarea cu gaze naturale pentru clienții afectați **doar după remedierea defectelor tehnice ale instalației de utilizare a gazelor naturale**, realizată de către un operator economic autorizat.

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*